Par cui che al torne (o che al rive) in Friûl e al à voie di viodi cualchi spetacul particolâr nol esist dome il Mittelfest. Un pôc plui insù di Cividât, tes Vals dal Nadison, al merete (almancul) fat un scjampon a Topolove/Topolò.
In chescj dîs, in particolâr, al è in plen davuelziment, za di vinars stât, chel festival di art cence confins che si clame Postaja Topolove / Stazione Topolò.
Usgnot, tra lis altris, e sarà la proiezion di ‘Across the River/Oltre il Guado’, il gnûf filmdal regjist furlan Lorenzo Bianchini, La opare, che e je stade presentade un mês indaûr te59esime edizion dal Taormina Film Festival, e je stade zirade in part propit des bandis di Topolò cun int dal puest e i siei dialicsa son in part intal dialet sloven locâl.
Bianchini si veve fat cognossi za agns indaûr par vie dai siei horror movies fats ducj o in part par furlan, a tacâ dal so esordi, il mitic ‘Lidrîs cuadrade di trê’, dal 2001, che al veve vût une buine rispueste dal public e de critiche, e di ‘Custodes Bestiae’, prin premi al ToHorror Film Festival di Turin.
Doman, dal dopomisdì indenant, grant finâl cun poesiis e musichis.
Dut il program de rassegne si cjate achì.
fur_Latn fur_Latn fur_Latn fur_Latn fur_Latn fur_Latn